পরিকল্পনা ও কৌশল

ভূমিকাঃ

২-২ টার্মের প্রথম থেকেই খুব ভালো করে পড়াশোনা করতে হবে।সেই উদ্দেশ্যে কিছু সুন্দর কৌশল এখানে লিখে রাখা হবে।খুব যত্ন নিয়ে লেখাপড়া করতে হবে। ১০০% চেষ্টা করতে হবে। যেখানে , কোনো ব্যার্থতার পিছুটান থাকবে না। আগের পরীক্ষায় ফেল করলেও পরের পরীক্ষায় শত ভাগ নম্বরের চেষ্টা করতে হবে; কারণ সামনের পরীক্ষা হলো ভবিষ্য, এবং ভবিষ্যতকে যেকোনো কিছুর চেয়ে বেশি ভাল বাসতে হবে। আর “আপন ভাল পাগলেও বোঝে ”। তাই আপন ভাল টা বুঝতে হবে। অন্য কারো ক্ষতি না করে নিজের জন্য যেটা সর্বোচ্চ ভাল হয় সেটা করতে হবে সবসময়।

শুরুঃ

১।(৮ ই আগস্ট,২০১৭)কখনো নুতুন কোনো টপিক বোঝার জন্য প্রথমেই স্লাইড পড়া যাবে না। স্লাইড দেখে শুধু জানতে হবে কোনকোন টপিক সিলেবাসে আছে। সাধারণত কোনো চ্যাপ্টারের সব টপিক সিলেবাসে থাকে না। তখন স্যারের স্লাইড দেখে বই থেকে কোন কোন টপিক পড়তে হবে তা বুঝতে হবে এবং ওই টপিক গুলো বই থেকে ভাল ভাবে পড়তে হবে , বই পড়া হয়ে গেলে তারপর স্লাইড পড়তে হবে। বই পড়ার পর স্লাইড পড়লে অনেক সহজ লাগবে। এবং পরীক্ষার আগের রাতে রিভিশন দেওয়ার জন্য স্যারের স্লাইড পড়া যেতে পারে।

২।(১০ আগস্ট ২০১৭)

ভাল করে পড়াশোনার জন্য মনটা ভাল থাকা খুব জরুরী।মন ভাল না থাকলে পড়াশোনা কেন কোনো কাজই ভাল হয় না। তাই ভাল পড়াশোনা করতে হলে মন ভাল রাখতে হবে। মন ভালো রাখার সবচেয়ে বড় উপায় হলো হ্যাঁ বোধক কোনো খারাপ কাজ করা যাবে না। এতে গিল্টি ফিল হবে না।মন ভালো রাখতে হলে সৎ থাকতে হবে। সৎ থাকতে হলে আল্লাহর সাথে ভাল সম্পর্ক রাখতে হবে। আল্লাহর সাথে ভাল সম্পর্ক রাখতে হলে তিনি যা পছন্দ করেন না তা করা যাবে না। তা ছাড়া নামাজ পড়লে বিশেষ করে মসজিদে নামাজ পড়লে মন অনেক ভাল হয়।পরিবারের লোকজনদের(বাবা মা ভাই বোন) সাথে কথা বললেও মনটা ভাল হয়ে যায়। তাই মন ভালো রেখে জীবনের লক্ষ্যে খুব ভাল ভাবে চেষ্টা করা উচিৎ।

পড়ালেখায় ভাল করতে হলে প্রথমত সুখী হতে হবে। অসুখী হয়ে জীবনে সফল হওয়া খুবই কঠিন।সুখী হতে হলে জীবনে সৎ হতে হবে। খারাপ কাজ ও খারাপ চিন্তা থেকে দূরে থাকতে হবে। আল্লাহর আদেশ ও আল্লাহর নিকটবর্তী হতে হবে।

৩।(১৪ই আগস্ট ২০১৭)

প্রতিদিন কত পৃষ্ঠা পড়লাম তার একটা হিসাব রাখা যেতে পারে।হার্ড কপি(কাগজের বই) ও সফট কপি(পিডিএফ বা কিন্ডল ) দুইটারই সুবিধা অসুবিধা আছে। হার্ডকপি ও সফট কপি মিলিয়ে দিনে যদি ১০০ পেজ পড়তে পারি তবে ওই দিন কে আমি সফল বলব। মাসে কতটা সফল দিন কাটালাম তারও হিসাব রাখা উচিৎ। মোট কথা , ২-২ এর প্রতিটা দিন যেন আমি সুদে আসলে উসল করতে চায়, একটা দিনকেও খালি হাতে চলে দিতে চাইনা , কড়া হিসাব রাখতে চায় প্রতিটা দিনের সাথে।