যেসব কারণে আমার নিজেকে সুখী ভাবা উচিৎ

১। প্রথমত আমার পরিবার এর জন্য আমি সুখী। আমাদের পরিবারের সদস্যদের মাঝে খুবই সুন্দর সম্পর্ক। আমার আম্মা ও আব্বা হলেন পৃথিবীর অন্যতম সেরা। আর আমি বড় পরিবারের ছোট সন্তান। এটা অন্যতম ভাগ্যের একটা ব্যাপার। কারণ, যেকোনো নতুন কাজ করতে গেলেই আমি বড়দের কাছ থেকে অনেক সুন্দর দিক নির্দেশনা পাই। আমার রয়েছে ৫ জন বড় বোন , যাদের সবাই আমাকে এত বেশি ভালবাসেন যে আমি বলতে পারি “আমার মত এত আদরে আর কেউ নেই।”আমার রয়েছে রিয়াদ ভাইয়ের মত একজন ভাই আমি যাকে নিঃসন্দেহে পৃথিবীর সেরা ভাইয়ের স্বীকৃতি দেই। আমার রয়েছে বড় ভাইয়ার মত একজন অসাধারণ ভাই,যার প্রতিটি কাজই আমার ভীষণ ভাল লাগে।

২।আমার সবচেয়ে প্রিয় বন্ধু আমার থেকে অনেক দূরে দেশের অন্য প্রান্তে অন্য এক বিশ্ববিদ্যালয়ে পড়ে। এত দূরে থাকার পরও আমরা মাঝে মাঝে ফেসবুকে ভিডিও কলে কথা বলি। এবং প্রায়ই তা ঘন্টাখানেক মত হয়।“চোখের আড়াল হলে মনেরও আড়াল হয়” এই নীতিকে আমরা বুড়ো আঙুল দেখাই।